Criză în benzinăriile din Statele Unite, preţul la benzină a ajuns la un maxim istoric. Mesajul lui Joe Biden.
Doi șoferi americani s-au bătut într-o benzinărie din cauza cozilor imense. Pe coasta de Est a SUA, benzinăriile au rămas fără carburanți după un atac cibernetic. Joe Biden a apelat la armată pentru a rezolva situația.
Criza de combustibil de pe coasta de Est a Statelor Unite este tot mai mare. Din cauza lipsei de carburanți, prețurile au ajuns la maximul ultimilor șapte ani, iar Joe Biden a fost nevoit să intervină.Biden a promis aseară că va rezolva lucrurile. Președintele american a ridicat restricțiile de transport și a anunțat că armata va ajuta cu livrarea de carburanți. Între timp, autoritățile au rugat oamenii să nu umple cu carburant pungile de plastic.Săptămâna trecută, principala conductă care livrează combustibil pe coasta de Est a fost ținta unui atac cibernetic. Lucrurile s-au rezolvat de atunci, dar livrările sunt încă lente. Oamenii s-au panicat și au început să cumpere mai mult decât au nevoie. S-a ajuns și la situația în care unii șoferi s-au luat la bătaie în benzinării.În Georgia, Virginia sau Florida, 7% din benzinării au rămas fără carburant. Iar în Carolina de Nord guvernatorul a decretat stare de urgență.